Ջոդի Ֆոսթեր

Ջոդի Ֆոսթեր (, ), ամերիկացի դերասանուհի, նաև պրոդյուսեր և ռեժիսոր, Օսկարի կրկնակի դափնեկիր։

Կենսագրություն և կարիերա 
Ջոդի Ֆոսթերը (իսկական անունը՝ Ալիսիա Քրիստիան Ֆոսթեր, ) ծնվել է 1962 թվականին Լոս Անջելեսում։ Հայրը լքել էլ մորը՝ Բրենդիին, երբ նա հղի էր Ջոդիով։ 

Ջոդին ունի նաև մեկ եղբայր՝ Բեդդի և երկու քույր՝ Քոննի և Սինդի։ Ջոդի Ֆոսթերը նկարահանվել է սկսած 3 տարեկանից, սկզբում գովազդային հոլովակներում և հեռուստասերիալներում, ապա Ուոլթ Դիսնեյի ստուդիայի նախագծերում։

Առաջին մեծ դերը կինոյում 1973 թվականին «Նապոլեոնը և Սամանտան» ֆիլմն էր, իսկ 1976 թվականին ընդամենը 14 տարեկանում նա մեծ ճանաչում ձեռք բերեց խաղալով Մարտին Սկորսեզեի «Տաքսիստը» ֆիլմում, որի համար առաջադրվեց Օսկարի։

1985 թվականին գերազանցությամբ ավարտում է Եյլի համալսարանը։ 1988 թվականին «Մեղադրյալները» ֆիլմի համար արժանանում է Օսկարի լավագույն դերասանուհի անվանակարգում։ Իսկ 1991 թվականին նկարահանվում է իր ամենահայտնի ֆիլմերից մեկում՝ «Գառնուկների լռությունը» թրիլլերում, որի համար երկրորդ անգամ արժանանում է Օսկարի։ Օսկարի պատմության մեջ միայն դերասանուհիներ Ջոդի Ֆոսթերին ու Հիլարի Սուենկին է հաջողվել տիրանալ այդ մրցանակին մինչև 30 տարեկան դառնալը։ Նա նաև մի քանի ֆիլմ է նկարահանել որպես ռեժիսոր։

Անձնական կյանք 
Ֆոսթերը ունի երկու որդի՝ Չառլզ (ծն. 20.05.1998 թ.) և Քրիստոֆեր (ծն. 29.09.2001 թ.)։ 2007 թվականի դեկտեմբերին նա հայտարարում է, որ ինքը լեսբի է և արդեն 14 տարի ապրում է լեսբի զուգընկերուհի պրոդյուսեր Սիդնի Բերնարդի հետ։ Այժմ նրա ընկերուհին է սցենարիստ և պրոդյուսեր Սինդի Մորտը։

Ֆոսթերը լավ տիրապետում է ֆրանսերենին և կրկնօրինակում է ֆիլմեր ֆրանսիական վարձույթի համար։ Նրա անվամբ կոչված է աստերոիդ՝ (17744) Ջոդիֆոստեր։ Տառապում է հերպետոֆոբիայով՝ վախ օձերից և սողուններից։

Ֆիլմագրություն

Դերակատարումներ 

Ընդհանուր թվով նկարահանվել է 75-ից ավելի ֆիլմերում, 6 ֆիլմի ռեժիսոր է, 7 ֆիլմի պրոդյուսեր։

Պրոդյուսեր

Ռեժիսոր

Մրցանակներ 

40 կինոմրցանակի դափնեկիր է, առաջադրված է եղել ևս 22 անգամ, որոնց թվում՝ 
 4 անգամ ներկայացվել է Օսկարի, ստացել 2-ը Օսկար լավագույն դերասանուհու համար անվանակարգում
 7 անգամ ներկայացվել է Ոսկե Գլոբուսի, ստացել 3 անգամ, 2 դրամայի լավագույն դերասան և 1 պատվավոր Ոսկե Գլոբուս
 2 անգամ ստացել է BAFTA
 1 անգամ ներկայացվել է Էմմի (մրցանակ) մրցանակի
 Դավիդ դի Դոնատելլո մրցանակի եռակի դափնեկիր
 ստացել է Բեռլինի կինոփառատոնի 1 մրցանակ և այլն

Ամերիկյան բոլոր ժամանակների ֆիլմերի 100 լավագույն դրական և բացասական հերոսների ցուցակում «Գառնուկների լռությունը» ֆիլմում Ջոդի Ֆոսթերի հերոսուհի Կլարիսը 6-րդ տեղում է՝ որպես դրական հերոս։

Ծանոթագրություններ

Արտաքին հղումներ 

 Jodie-Online.net 
 ԿինոՊոիսկ կայքում
 Ջոդի Ֆոսթերի ռուս երկրպագուների կայք 
 The New York Times հանդեսում

Ամերիկացի դերասանուհիներ
Հոլիվուդյան դերասաններ
Օսկարակիրներ
Լոս Անջելես քաղաքում ծնվածներ
Ամերիկացի կինոդերասանուհիներ
BAFTA մրցանակի դափնեկիրներ
Ամերիկացի հեռուստատեսային դերասանուհիներ
Ամերիկացի աթեիստներ
Ամերիկացի պրոդյուսերներ
Ամերիկացի ռեժիսորներ
Եյլի համալսարանի շրջանավարտներ
«Ոսկե գլոբուս» մրցանակի դափնեկիրներ
21-րդ դարի ամերիկացի դերասանուհիներ
20-րդ դարի ամերիկացի դերասանուհիներ
Լավագույն դերասանուհի Օսկարի մրցանակակիրներ
Ամերիկացի երեխա դերասանուհիներ